PMIndiaData/PMIndiaSum huggingface dataset:
किन्नौर येथील भूस्खलनात अनेक नागरिक मृत्युमुखी पडल्याबद्दल पंतप्रधानांनी शोक व्यक्त केला

नवी दिल्ली 11 ऑगस्ट 2021 किन्नौर येथील भूस्खलनाच्या दुर्घटनेत अनेक नागरिकांचा बळी गेल्याबद्दल पंतप्रधान नरेंद्र मोदी यांनी दुखः व्यक्त केले आहे. ट्वीट संदेशात पंतप्रधान म्हणाले, “किन्नौर येथे घडलेली भूस्खलनाची घटना अत्यंत दुर्दैवी आहे. यादुःखाच्या क्षणी माझ्या संवेदना या दुर्घटनेत बळी पडलेल्यांच्या कुटुंबांसोबत आहेत. या घटनेतील जखमींची प्रकृती लवकरात लवकर सुधारेल अशी आशा मी व्यक्त करतो. या ठिकाणी मदतकार्य सुरु असून ढिगाऱ्याखाली अजूनही अडकून पडलेल्यांना बाहेर काढण्याच्या दृष्टीने शक्य ती सर्व मदत केली जात आहे.”
इस्रायलमधील भारतीय समुदायासमोर पंतप्रधान मोदी यांचे भाषण

इस्रायलमधील तेल अविव येथे एका कार्यक्रमात पंतप्रधान नरेंद्र मोदी यांनी बुधवारी भारतीय समुदायाशी संवाद साधला. भारतीय पंतप्रधानांना इस्रायलमध्ये येण्यास 70 वर्षे लागली असे नमूद करत पंतप्रधानांनी आपल्या भाषणाची सुरुवात केली. इस्रायलचे पंतप्रधान बेंजामिन नेत्यनाहू यांनी केलेल्या स्वागत आणि आदरातिथ्याबद्दल त्यांनी आभार व्यक्त केले. भारतीय आणि इस्रायलमधील राजनैतिक संबंध गेल्या 25 वर्षात निर्माण झाले असले तरीही दोन्ही देशातील बंध हे शतकापूर्वीचे आहेत, असे पंतप्रधान म्हणाले. तेराव्या शतकात भारतीय सूफी संत बाबा करीब जेरुसलेम येथे आले होते आणि त्यांनी तेथील गुहेत ध्यानधारणा केली, असे आपल्याला सांगण्यात आले आहे असे मोदी म्हणाले. भारत आणि इस्रायलमधील संबंध परंपरा, संस्कृती, विश्वास आणि मैत्रीच्या आधार स्तंभावर उभे आहेत, असे पंतप्रधान म्हणाले. भारत आणि इस्रायलमधील उत्सवामध्ये असलेले साम्यही त्यांनी अधोरेखित केले. या संदर्भात त्यांनी होळी आणि पुरीम तसेच दिवाळी आणि हनुख या सणांचा उल्लेख केला. इस्रायलने तंत्रज्ञान क्षेत्रात केलेल्या नेत्रदिपक प्रगतीचा उल्लेख करत या देशाला शौर्य आणि वीरतेची मोठी परंपरा असल्याचे पंतप्रधान म्हणाले. पहिल्या जागतिक महायुध्दादरम्यान हैफाच्या मुक्तीसाठी भारतीय जवानांनी दिलेल्या योगदानाचे पंतप्रधानांनी स्मरण केले. भारत आणि इस्रायल दोन्हीकडे ज्यू नागरिकांनी केलेल्या उल्लेखनीय कामगिरीचेही पंतप्रधानांनी वर्णन केले. इस्रायली जनतेमध्ये असलेल्या संशोधक वृत्तीचे कौतुक करत भू-औष्णिक ऊर्जा, सौर ऊर्जा, कृषी-जैव तंत्रज्ञान आणि सुरक्षा अशा क्षेत्रात इस्रायलने मोठी प्रगती केली असल्याचे मोदी म्हणाले. आपल्या भाषणात मोदी यांनी भारतात अलिकडेच झालेल्या सुधारणांचा उल्लेख केला. जीएसटीची अंमलबजावणी नैसर्गिक स्रोतांचे लिलाव पध्दतीने वितरण, विमा आणि बँकींग क्षेत्रातील सुधारणा तसेच कौशल्य विकासात हाती घेतलेल्या उपक्रमांची त्यांनी माहिती दिली. 2022 पर्यंत भारतातील शेतकऱ्यांचे उत्पन्न दुप्पट करण्याचे सरकारचे उद्दिष्ट असल्याचे ते म्हणाले. भारतात दुसरी हरितक्रांती घडवून आणण्यात इस्रायलची भूमिका महत्वाची ठरेल, अशी आशा त्यांनी व्यक्त केली. भविष्यात दोन्ही देशांचे संबंध विज्ञान आणि संशोधन यावर आधारित असतील, असे ते म्हणाले. मुंबई दहशतवादी हल्ल्यात बचावलेला इस्रायली बालक मोशे होत्सेबर्गची भेट घेतल्याचे मोदी यांनी सांगितले. इस्रायलमध्ये असलेल्या भारतीय नागरिकांना ओसीआय कार्ड मिळण्यातल्या अडचणी दूर करु असे आश्वासन देत इस्रायलच्या लष्करात अनिवार्य सेवा बजावणाऱ्या भारतीयांनाही हे कार्ड दिले जाईल, असे मोदी यांनी सांगितले. इस्रायमध्ये लवकरच भारतीय सांस्कृतिक केंद्र उभारले जाईल, असे ते म्हणाले. भारत आणि इस्रायल दरम्यान थेट हवाई सेवा सुरु केली जाईल अशी घोषणा पंतप्रधानांनी केली.
प्रतिबंधात्मक आरोग्य सेवांवर भर देणाऱ्या राष्ट्रीय आरोग्य धोरण 2017 ला केंद्रीय मंत्रिमंडळाची मंजूरी

15 मार्च 2017 रोजी झालेल्या केंद्रीय मंत्रिमंडळाच्या बैठकीत राष्ट्रीय आरोग्य धोरण 2017 ला मंजूरी देण्यात आली. आरोग्याच्या दृष्टीने वाटचाल करणाऱ्या प्रत्येकाला प्रतिबंधात्मक आणि दर्जेदार आरोग्य सेवा प्रदान करणे हे या धोरणाचे उद्दिष्ट आहे. त्या अंतर्गत सर्व नागरिकांना परवडण्याजोग्या दर्जेदार आरोग्य सुविधा प्रदान करण्याची तरतूद आहे. या धोरणात सकल देशांतर्गंत उत्पादनातील सार्वजनिक आरोग्य सुविधांवर केला जाणारा खर्च 2.5 टक्क्यांपर्यंत वाढविण्याचा प्रस्ताव आहे. आरोग्य केंद्रांच्या माध्यमातून एकात्मिक प्राथमिक आरोग्य सेवा प्रदान करण्यावर भर दिला जाईल. आजारांवर उपचार करण्याबरोबरच प्रतिबंधात्मक उपाय योजना तसेच बालके आणि स्त्रियांच्या आरोग्यविषयक समस्यांचे निराकरण करण्यासाठीही या धोरणात विशेष तरतूद आहे. ग्रामीण आणि दुर्लक्षित क्षेत्रांमध्ये आरोग्य सेवा प्रदान करण्यासाठी प्रशिक्षित वैद्यकीय व्यावसायिकांच्या सहभागाला सहाय्यभूत ठरणारे हे धोरण आहे. दर्जेदार आरोग्य यंत्रणा विकसित करण्यासाठी राष्ट्रीय डिजिटल आरोग्य प्राधिकरण स्थापन करण्याचेही या धोरणात प्रस्तावित आहे.
भारत आणि ब्राझील दरम्यान पारंपरिक औषध प्रणाली आणि होमियोपॅथी क्षेत्रात सहकार्याबाबत सामंजस्य कराराला मंत्रिमंडळाची मंजुरी

पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने आज भारत आणि ब्राझील दरम्यान पारंपरिक औषध प्रणाली आणि होमियोपॅथी क्षेत्रात सहकार्याबाबत सामंजस्य कराराला मंजुरी दिली आहे. लाभ : या करारामुळे पारंपरिक औषध प्रणाली क्षेत्रात भारत आणि ब्राझील दरम्यान सहकार्य वाढेल. भारत आणि ब्राझील यांचा सामायिक वारसाचा विचार करता हा करार उभय देशांसाठी अतिशय महत्वाचा ठरेल.
आशियाई हॉकी करंडक विजेत्या भारतीय महिला संघाचे पंतप्रधानांकडून अभिनंदन

यावर्षीच्या आशियाई हॉकी करंडक स्पर्धेचे विजेतेपद पटकवल्याबद्दल पंतप्रधान नरेंद्र मोदी यांनी भारतीय महिला संघाचे अभिनंदन केले आहे. आशियाई हॉकी करंडक 2016 जिंकल्याबद्दल आपल्या महिला संघाचे अभिनंदन. भारतीय हॉकीसाठी हा महान क्षण असल्याचे पंतप्रधानांनी म्हटले आहे.
पंतप्रधानांच्या हस्ते पायाभूत प्रकल्पांचे भूमिपूजन, मोकामा इथे जनसभेला केले संबोधित

पंतप्रधान नरेंद्र मोदी यांनी आज बिहारमधल्या मोकामा इथे, ‘नमामि गंगे’ उपक्रमाअंतर्गत, चार सांडपाणी व्यवस्थापन प्रकल्पांचे त्याचबरोबर चार राष्ट्रीय महामार्ग प्रकल्पांचे भूमिपूजन केले. या प्रकल्पांचा अंदाजित खर्च 3700 कोटी रुपये आहे. महान कवी रामधारी सिंग दिनकरजी यांच्याशी निकट असलेल्या या भूमीला भेट दिल्याने आपल्याला आनंद झाल्याचे पंतप्रधानांनी विशाल जाहीर सभेत बोलतांना सांगितले. बिहारच्या विकासासाठी, केंद्र आणि राज्य सरकार, सर्वतोपरी प्रयत्न करेल असे आश्वासन त्यांनी उपस्थितांना दिले. जनतेच्या आशा-आकांक्षांची पूर्तता करण्यासाठी आपले सरकार अथक कार्य करत आहे. आज ज्या प्रकल्पांचे भूमी पूजन झाले, त्या प्रकल्पांमुळे, बिहारच्या विकासाला चालना मिळणार असल्याचे पंतप्रधान म्हणाले. रस्ते बांधणीचा वेग वाढवण्यावर सरकार लक्ष केंद्रित करत आहे असे सांगून, नमामि गंगा उपक्रमाअंतर्गत असलेले प्रकल्प, गंगा नदीच्या संवर्धनासाठी उपयुक्त ठरणार असल्याचे ते म्हणाले. नुकत्याच सुरु झालेल्या अंत्योदय एक्सप्रेसचा उल्लेख करत, यामुळे बिहार, पूर्व भारत आणि देशाचा इतर भाग यांच्यातले दळण-वळण वाढणार आहे. उत्तम दळण-वळण सुविधांमुळे विकासाला चालना मिळते असे सांगून, रस्ते, रेल्वे, आणि जल मार्गावर भर देण्यात येत आहे, असे पंतप्रधानांनी सांगितले. आज भूमी पूजन झालेल्या चार राष्ट्रीय महामार्ग प्रकल्पांमध्ये यांचा समावेश आहे : राष्ट्रीय महामार्ग 31 च्या औंता- सिमरिया दरम्यानचे चौपदरीकरण आणि सहापदरी गंगा सेतूची उभारणी राष्ट्रीय महामार्ग 31 च्या बख्तियारपूर-मोकामाचे चौपदरीकरण राष्ट्रीय महामार्ग 107 च्या महेशखुंट- सहारसा- पूर्णिया दरम्यानचे दुपदरीकरण राष्ट्रीय महामार्ग 82 च्या बिहार शरीफ-बारबीघा-मोकामा दरम्यान दुपदरीकरण बेऊर सांडपाणी व्यवस्थापन प्रकल्प, बेऊर सांडपाणी यंत्रणेसह सांडपाणी जाळे, करमाळीचाक इथला सांडपाणी प्रक्रिया प्रकल्प आणि सैदपूर इथला एस टी पी आणि सांडपाणी जाळे, यांचा या चार सांडपाणी प्रकल्पात समावेश आहे. या सर्व प्रकल्पांमुळे, एस टी पी क्षमता 120 एम एल डी वर पोहचणार आहे. बेऊर इथली सध्याची क्षमता 20 एम एल डी असून त्यात वाढ होणार आहे.
‘आयुष्मान भारत’ची संख्या एक कोटी पर्यंत; लाभार्थ्याशी पंतप्रधानांनी साधला संवाद

आयुष्मान भारत योजनेच्या लाभार्थ्यांची संख्या एक कोटींपर्यंत पोहचल्याबद्दल पंतप्रधान नरेंद्र मोदी यांनी आज आनंद व्यक्त केला. या योजनेचा लाभ एक कोटी नागरिकांपर्यंत पोहोचणे, हा प्रत्येक भारतीयासाठी अभिमानाचा क्षण आहे, अशी भावना पंतप्रधानांनी आपल्या ट्वीट संदेशात व्यक्त केली आहे. “केवळ दोन वर्षांपेक्षा कमी काळात, या योजनेचा सकारात्मक परिणाम अनेकांच्या आयुष्यावर झाला आहे. या योजनेचे सर्व लाभार्थी व त्यांचे कुटुंबीय यांचे मी अभिनंदन करतो. त्यांच्या उत्तम आरोग्याचीही कामना करतो” असे पंतप्रधानांनी म्हटले आहे. आयुष्मान योजनेशी सबंधित सर्व डॉक्टर्स, परिचारिका व आरोग्य सेवक तसेच इतर सर्व लोकांनी गरजू लोकापर्यंत ही योजना पोहचवण्यासाठी घेतलेल्या परिश्रमाचे पंतप्रधानांनी कौतुक केले. “त्यांच्याच प्रयत्नांमुळे ही योजना जगातील सर्वात मोठी आरोग्य योजना ठरली आहे. या उप्रकमामुळे हजारो भारतीय, विशेषतः गरीब व उपेक्षित यांच्या मनात विश्वास निर्माण झाला आहे.’ असे ते म्हणाले. आयुष्मान भारत योजनेची सर्वात मोठी उपयुक्तता म्हणजे त्याची सुवाहकता आहे, असे त्यांनी सांगितले. “लाभार्थ्यांना या योजनेअंतर्गत उत्तम दर्जाच्या आरोग्यसेवा माफक दरात मिळू शकतात. तेही केवळ त्यांनी नोंदणी केलेल्या रुग्णालयातच नाही, तर भारतात कुठेही ही सुविधा उपलब्ध असेल. त्यामुळे, लाभार्थ्यांचे घर एकीकडे व ते कामानिमित्त दुसरीकडे राहत असतील, तरीही त्यांना या योजनेचा लाभ घेता येईल.” असे पंतप्रधान म्हणाले. सध्याची परिस्थिती बघता, आपल्याला ‘आयुष्मान भारत’च्या लाभार्थ्यांशी संवाद साधणे शक्य नाही; मात्र, या योजनेच्या एक कोटीव्या लाभार्थी, मेघालयच्या पूजा थापा यांच्याशी आपण दूरध्वनीच्या माध्यमातून संवाद साधला आहे, असे पंतप्रधान मोदी यांनी सांगितले.
गुरु नानक जयंतीनिमित्त पंतप्रधानांचे श्री गुरु नानक देव यांना अभिवादन

गुरु नानक यांच्या जयंतीनिमित्त पंतप्रधान नरेंद्र मोदी यांनीगुरु नानक यांना अभिवादन केले आहे. “गुरु नानक यांनी आपल्याला सत्य, सदाचार आणि दयेची शिकवण दिली. समाजातील असमानता आणि अन्यायाच्या उच्चाटनासाठी ते प्रतिबद्ध होते. ज्ञानाच्या शक्तीवर त्यांचा विश्वास होता. त्यांच्या जयंतीनिमित्त त्यांना अभिवादन करुन त्यांच्या प्रेरणादायी विचारांना उजाळा देत आहोत”, असे पंतप्रधानांनी म्हटले आहे.
एम. एस. स्वामिनाथन यांच्यावरच्या दोन भागातल्या पुस्तक मालिकेचे पंतप्रधानाच्या हस्ते प्रकाशन

प्रसिद्ध कृषी वैज्ञानिक डॉक्टर एम.एस. स्वामिनाथन यांच्यावरील दोन भागातल्या पुस्तक मालिकेचे पंतप्रधान नरेंद्र मोदी यांच्या हस्ते आज प्रकाशन झाले. एम. एस. स्वामिनाथन : ” द क्वेस्ट फॉर वर्ल्ड विदाऊट हंगर”, असे या पुस्तक मालिकेचे नाव आहे. अनेक केंद्रीय मंत्री आणि इतर मान्यवर या कार्यक्रमाला उपस्थित होते. गुजराथचे मुख्यमंत्री म्हणून आपण काम करत असतांना प्रोफेसर स्वामिनाथन यांच्याशी सल्ला मसलत करून मृदा आरोग्य पत्रिका उपक्रम कसा सुरू केला होता याचे स्मरण पंतप्रधानांनी यावेळी केले. स्वामिनाथन यांच्या निष्ठेची प्रशंसा करतांना ते केवळ कृषी वैज्ञानिक नव्हेतर किसान वैज्ञानिक अर्थात शेतकऱ्यांचे वैज्ञानिक असल्याचे पंतप्रधान म्हणाले, स्वामिनाथन यांच्या साधेपणाची त्यांनी प्रशंसा केली कृषिक्षेत्रातल्या सध्याच्या आव्हानांविषयी बोलतांना, कृषिक्षेत्रातील यश भारताच्या पूर्व भागापर्यंत पोहचण्याची तसेच वैज्ञानिक आणि तंत्रज्ञान विषयक मदत घेण्याची गरज त्यांनी व्यक्त केली. आधुनिक वैज्ञानिक पद्धत आणि पारंपरिक कृषी ज्ञान यांची सांगड घातल्यास उत्तम परिणाम मिळू शकतात यासंदर्भात त्यांनी काही राज्यांची उदाहरणे दिली . भारतातल्या प्रत्येक जिल्ह्याला स्वतःची कृषी ओळख असायला हवी असे पंतप्रधान म्हणाले यामुळे विपण प्रक्रियेला चालना मिळण्याबरोबरच औद्योगिक संकुलाच्या धर्तीवर कृषी संकुल विकसित व्हायला मदत होईल. २०२२ पर्यंत शेतकऱ्यांचे उत्पन्न दुप्पट करण्याच्या उद्दिष्टाबाबतीत बोलतांना यासाठी अनेक महत्वाच्या विभागात नेमका दृष्टीकोन बाळगणे आवश्यक असल्याचे पंतप्रधान म्हणाले. आधिच्याकृषी विमा योज़नांपेक्षा प्रधानमंत्री फसलं विमा योजनेला शेतकयांची जास्त पसंती लाभत असल्या बद्दल त्यांनी समाधान व्यक्त केलं यामुळे शेतकऱ्यांची जोखीम घेण्याची क्षमता वाढण्याबरोबरच संशोधन प्रयोगशाळेतून जमिनीपर्यंत पोहचवण्यासाठी मदत होईल. डॉक्टर एम. एस. स्वामिनाथन यांनी पंतप्रधानांचे आभार मानले आणि त्यांच्या दूरदृष्टीची प्रशंसा केली तंत्रज्ञान आणि जनधोरण यातील समन्वयाच्या महत्वावर त्यांनी भर दिला. पी.आई.बी/बी.गोखले/ एन.चितळे
राष्ट्रीय क्रीडा दिनानिमित्त पंतप्रधानांचा संदेश

राष्ट्रीय क्रीडा दिनानिमित्त पंतप्रधान नरेंद्र मोदी यांनी देशभरातील क्रीडा प्रेमीचे अभिनंदन केले आहे. खेळ आणि खिलाडूवृत्ती यांच्यामुळे आपला समाज नेहमीच चमकदार राहावा, अशी आशा त्यांनी व्यक्त केली आहे. “राष्ट्रीय क्रीडा दिनानिमित्त देशभरातील सर्व क्रीडाप्रेमींचे अभिनंदन. खेळ आणि खिलाडू वृत्ती आपल्या समाजात सातत्याने चमकत राहो”, असे पंतप्रधानांनी संदेशात म्हटले आहे.
भारत-बांग्लादेशदरम्यान विविध सामंजस्य करारावर स्वाक्षऱ्या

बांग्लादेशच्या पंतप्रधान भारत भेटीवर आल्या आहेत. त्यांच्या उपस्थितीत भारत आणि बांग्लादेश यांच्या दरम्यान करण्यात आलेल्या सामंजस्य करारांची सूची अनु.क्र कराराचे नांव बांग्लादेशच्या वतीने स्वाक्षरी करणारी व्यक्ती भारताच्यावतीने स्वाक्षरी करणारी व्यक्ती 1. चट्टोग्राम आणि मोंगला बंदराच्या वापरासाठी मानक कार्यप्रणाली (एसओपी) भारतातले बांगलादेशाचे उच्चायुक्त सईद मौझिम अली. जहाज मंत्रालयाचे सचिव गोपाल कृष्ण. 2. भारतातल्या त्रिपूरामधल्या सबयम शहराला पेयजल पुरवठा योजनेसाठी फेनी नदीतून 1.82 क्यूसेक्स पाणी मागे घेण्याचा करार. जल स्त्रोत मंत्रालयाचे सचिव कबीर बिन अन्वर. जल स्त्रोत मंत्रालयाचे सचिव उपेंद्र प्रसाद सिंह. 3. जीओआय लाईन ऑफ क्रेडिटस् (एलओसी) बांगलादेशापर्यंत विस्तारित करण्यासंबंधी करार वित्त मंत्रालयाच्या आर्थिक व्यवहार विषयक विभागाचे संयुक्त सचिव शहरियार कादेर सिद्दिकी बांगलादेशातल्या भारताच्या उच्चायुक्त रिवा गांगुली दास. 4. हैदराबाद आणि ढाका विद्यापीठांच्या दरम्यान सामंजस्य करार ढाका विद्यापीठाचे कुलगुरू प्रा. डॉ. मोहम्मद अख्तरूझमाम. बांगलादेशातल्या भारताच्या उच्चायुक्त रिवा गांगुली दास. 5. सांस्कृतिक देवाणघेवाण कार्यक्रमाचे नूतनीकरण सांस्कृतिक व्यवहार मंत्रालयाचे सचिव डॉ. अबू हेना मोस्तोफा कमाल. बांगलादेशातल्या भारताच्या उच्चायुक्त रिवा गांगुली दास. 6. युवा व्यवहार सहकार्य सामंजस्य करार युवा आणि क्रीडा मंत्रालय सचिव मोहम्मद अख्तर होसैन. बांगलादेशातल्या भारताच्या उच्चायुक्त रिवा गांगुली दास. 7. सागरी किनारपट्टीवर पाळत, दक्षता ठेवणारी यंत्रणा पुरवण्याबाबत सामंजस्य करार गृह मंत्रालयाचे वरिष्ठ सचिव मोस्तफा कमाल उद्दिन बांग्लादेशातल्या भारताच्या उच्चायुक्त रिवा गांगुली दास.
केंद्रीय मंत्रिमंडळाने कार्मिक प्रशासन आणि शासन सुधारणांच्या नूतनीकरणाबाबत भारत आणि गाम्बिया यांच्यात झालेल्या सामंजस्य कराराला मंजुरी दिली

नवी दिल्ली, 30 जून 2021 पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने प्रशासकीय सुधारणा व लोक तक्रारी विभाग, कार्मिक, सार्वजनिक तक्रारी व निवृत्ती वेतन मंत्रालय, भारत सरकार आणि लोकसेवा आयोग, राष्ट्रपती कार्यालय, गाम्बिया यांच्यातल्या कार्मिक प्रशासन आणि शासन सुधारणांच्या नूतनीकरणाबाबत सामंजस्य कराराला मंजुरी दिली. सामंजस्य करार दोन्ही देशांचे कार्मिक प्रशासन समजून घेण्यास मदत करेल आणि काही उत्तम पद्धती आणि प्रक्रियांचा स्वीकार या माध्यमातून शासन व्यवस्था सुधारण्यास सक्षम करेल. आर्थिक परिणामः या सामंजस्य करारांच्या अंमलबजावणीसंदर्भात प्रत्येक देश आपल्या खर्चासाठी जबाबदार असेल. खर्चाची वास्तविक रक्कम सामंजस्य कराराअंतर्गत राबविल्या जाणार्‍या उपक्रमांवर अवलंबून असेल. तपशीलः या सामंजस्य करारांतर्गत सहकार्याच्या खालील क्षेत्रांचा समावेश असेल, परंतु ती तेवढ्यापुरते मर्यादित नसतील सरकारमधील कामगिरी व्यवस्थापन प्रणाली सुधारणे. अंशदान पेन्शन योजनेची अंमलबजावणी सरकारमध्ये ई-भर्ती कार्मिक प्रशासन आणि प्रशासन सुधारणांमधील उभय देशांमधील द्विपक्षीय सहकार्य बळकट करणे आणि प्रोत्साहन देणे हे या सामंजस्य कराराचे मुख्य उद्दीष्ट आहे, यामुळे भारतीय सरकारी संस्था आणि गाम्बियाच्या संस्था यांच्यात संवाद सुलभ होईल. शासनातील कामगिरी व्यवस्थापन प्रणाली सुधारणे, अंशदान पेन्शन योजनेची अंमलबजावणी आणि शासनात ई-भर्ती यासारख्या क्षेत्रात सहकार्य प्रोत्साहित करण्यासाठी गाम्बिया उत्सुक आहे. गाम्बिया बरोबर सामंजस्य करार कार्मिक प्रशासन आणि शासन सुधारणांमध्ये नूतनीकरण करण्याच्या दोन्ही देशांमधील सहकार्याला कायदेशीर चौकट उपलब्ध करेल, जेणेकरून कार्मिक क्षेत्रामधील प्रशासकीय अनुभव शिकून, सामायिक करुन आणि देवाणघेवाण आणि प्रतिसाद, उत्तरदायित्व आणि पारदर्शकतेची जाणीव निर्माण करून विद्यमान शासन व्यवस्था सुधारता येईल. पार्श्वभूमी: केंद्र सरकारने देशभरात शासकीय सेवांच्या वितरणात आमूलाग्र बदल करण्याचे उद्दिष्ट ठेवले आहे आणि “किमान सरकार कमाल प्रशासन" या उद्देशाने कार्मिक प्रशासन व शासन सुधारणेच्या सरकारच्या प्रयत्नांना आणखी गती देण्याचे उद्दीष्ट देखील ठेवले आहे.
नीती आयोगाद्वारे आयोजित  ” चॅम्पिअनस ऑफ चेंज” या विषयावर पंतप्रधानांनी तरुण उद्योजकांशी   साधला संवाद

“चॅम्पियन ऑफ चेंज’ या विषयावर नीती आयोगाद्वारे प्रवासी भारतीय केंद्रात आयोजित कार्यक्रमात पंतप्रधानांनी तरुण उद्योजकांशी संवाद साधून त्यांना संबोधित केले. “सॉफ्ट पॉवर : इनक्रेडिबल इंडिया”, “शिक्षण आणि कौशल्य विकास” ,”आरोग्य आणि पोषाहार”, ” उद्याची” शाश्वत ऊर्जा”, डिजिटल भारत आणि २०२२ पर्यंतचा नवीन भारत या संकल्पनांवर सहा तरुण उद्योजकांच्या समूहाने पंतप्रधानांशी संवाद साधून त्यांना संबंधित प्रकल्प दाखविले. तरुण उद्योजकांच्या विविध योजनांवरचे नाविन्यपूर्ण प्रात्यक्षिके बघून त्यांच्या प्रकल्पांचे कौतुक करतांना पंतप्रधान म्हणाले की, पूर्वी मोठ्या प्रमाणावरील लोकांच्या गरजा पूर्ण करण्यासाठी समाजाकडून प्रयत्न केला जायचा आणि हे प्रयत्न समाजातील प्रमुख लोकांकडून व्हायचे. पंतप्रधान म्हणालेत की, ” चॅम्पिअनस ऑफ चेंज” हा समाज आणि राष्ट्राच्या हितासाठी दिशाबद्दल झालेल्या शक्तींना एकत्र आणण्याचा एक प्रयत्न असून, हि प्राथमिकता संस्थात्मक सकारात्मक शक्यतांसाठी वापरण्यात येईल. ते पुढे म्हणाले की आज ज्या उद्योजक समूहांनी आपले प्रकल्प प्रत्यक्षीके दाखवली ते बहुदा केंद्र सरकारच्या प्रत्येक विभाग आणि संबंधित मंत्रालयाला साहायक ठरण्याची शक्यता आहे. त्यांनी पद्म पुरस्काराचे उदाहरण देत सांगितले की प्रक्रिये मध्ये कसे परिवर्तन घडत जाऊन, आज समाजातील कार्यरत परंतु प्रसिद्धिपराङमुख लोकांची ओळख समाजाला झाली. “केंद्र सरकार मधील वरिष्ठ अधिकाऱयांची चमू लोकांच्या हितार्थ कार्यरत असून नविनोत्तम सेवा देण्यास सक्षम आहे. जर तुम्ही निरंतर आणि अव्याहतपणे काम सुरु ठेवल्यास भविष्यात प्रशासनासाठी त्याचा दीर्घकाळ उपयोग होईल”, असे पंतप्रधानांनी तरुण उद्योजकांना प्रोत्साहन देतांना सांगितले. केंद्र सरकारने लोकांच्या हिताच्या दृष्टीने खूप छोटे छोटे बदल घडवून आणलेत ज्याचा फीडबॅक आम्हाला लोकांकडून मिळत आहे. सामान्य लोकांवरील विश्वास वृद्धिंगत करण्यासाठी आम्ही दस्तऐवजांवर स्वसाक्ष्यांकनाला संमती दिली तसेच सरकारी नोकरीमध्ये समूह ‘क’ आणि ड वर्गाच्या मुलाखतींना काढून टाकले. असे पंतप्रधानांनी सांगितले. मोदी पुढे म्हणालेत की आज प्रत्येक गॅप कमी करण्यासाठी ‘ऐप’ आहे , तंत्रज्ञान आणि नूतन शोधामुळे प्रशासनात बदल घडून यायला मदत मिळेल. त्यांनी ग्रामीण अर्थव्यवस्थेला उजाळा देण्यासाठी विकेंद्रीकृत आराखडा महत्वाचा असून स्टार्ट- अप ची भुमिका परिवर्तनासाठी उपयोगी आहे असे सांगितले. पंतप्रधानांनी समाजासाठी चांगल्या शिक्षकांच्या आवश्यकतेवर जोर दिला. त्यांनी तंत्रज्ञानामुळे शिक्षणाला मोठ्या प्रमाणावर बूस्ट मिळणार असल्याचे सांगितले. पंतप्रधानांनी उद्योजकांना सरकारच्या विविध सामाजिक कल्याणकारी योजनांचा लाभ सरकारी कर्मचाऱ्यांना मिळण्यासाठी प्रोत्साहनात्मक कार्य करायला सांगितले. त्यांनी करोडो सामान्य नागरिकांच्या सहभागानेच नवीन भारताची निर्मिती होऊ शकेल यावर जोर दिला. त्यांनी उद्योजकांना या प्रयत्नात त्यांचा सहभाग देण्यासाठी आमंत्रित केले. यावेळी अनेक केंद्रीय मंत्री, नीती आयोगाचे उपाध्यक्ष श्री अरविंद पानागरिया आणि केंद्र सरकारचे वरिष्ठ अधिकारी उपस्थित होते. कार्यक्रमाचे समनव्यय नीती आयोगाचे मुख्य कार्यकारी अधिकारी अमिताभ कांत यांनी केले. पी.आई.बी./ बी गोखले/ अनघा
‘उर्गा कांजुर’ धर्मग्रंथ सेंट पीटर्सबर्गच्या बौद्ध मुख्य धर्मगुरुंना पंतप्रधानांतर्फे भेट

रशियाच्या दौऱ्यावर असलेल्या पंतप्रधान नरेंद्र मोदी यांनी आज सेंट पीटर्सबर्ग इथल्या दास्तान गुंजेकोईनेई बौद्ध मठाला भेट दिली. यावेळी पंतप्रधानांनी या मंदिराचे मुख्य धर्मगुरु जाम्पा डोनर, बुडा बादमायेएव्ह यांना ‘उर्गा कांजुर’ या धर्मग्रंथाचे 100 खंड भेट दिले. तिबेटन कांजुर ची उर्गा आवृत्ती 1955 पर्यंत अप्रकाशित होती. 1955 साली प्राध्यापक रघु वीरा यांनी त्याचे 104 खंड भारतात आणले. मंगोलियाच्या तेव्हाच्या पंतप्रधानांनी त्यांना हे ग्रंथ भेट दिले होते. 1908 ते 1920 या काळात हे कांजुर पुन्हा लिहून, संपादित करुन त्याची आवृत्ती काढण्यात आली.
राष्ट्रीय ग्रामीण स्वराज अभियानाचा पंतप्रधानांच्या हस्ते शुभारंभ

पंतप्रधान नरेंद्र मोदी यांनी आज मध्य प्रदेशातल्या मंडला इथे एका जनसभेत राष्ट्रीय ग्रामीण स्वराज अभियानाचा आज शुभारंभ केला. येत्या पाच वर्षासाठी आदिवासींच्या सर्वंकष विकासाचा पथदर्शी आराखडाही पंतप्रधानांनी जारी केला. मंडला जिल्ह्यातल्या मनेरी इथे इंडियन ऑईल कॉर्पोरेशनच्या एलपीजी बॉटलिंग प्लॅन्टचे भूमीपूजन त्यांनी केले आणि स्थानिक सरकारी निर्देशिकेचे प्रकाशन केले. 100 टक्के धूरविरहीत स्वयंपाक घरे, मिशन इंद्रधनुष अंतर्गत 100 टक्के लसीकरण आणि सौभाग्य योजनेअंतर्गत, 100 विद्युतीकरण साध्य केलेल्या गावांच्या सरपंचांचा, पंतप्रधानांनी सत्कार केला. देशभरातल्या पंचायत राज प्रतिनिधींना संबोधित करतांना, पंतप्रधानांनी महात्मा गांधींच्या ग्रामोदय ते राष्ट्रोदय आणि ग्राम स्वराज संकल्पनेचे स्मरण केले. महात्मा गांधीजीनी नेहमीच खेड्यांचे महत्व अधोरेखित केले असे सांगून खेड्यांप्रतींची आपली कटिबद्धता प्रत्येकाने दृढ करु या असे आवाहन पंतप्रधानांनी केले. ग्रामीण विकासाविषयी बोलतांना, निधी महत्वाचा असतो. मात्र गेल्या काही वर्षात यासंदर्भातल्या चर्चेत बदल घडला आहे. आता, एखाद्या प्रकल्पासाठी निर्धारित केलेला निधी, उपयोगात आणला जात आहे किंवा नाही, त्याचा उपयोग वेळेवर आणि पारदर्शी पद्धतीने केला जात आहे किंवा नाही याविषयी लोक चर्चा करतात असे पंतप्रधान म्हणाले. जनतेने आपल्या मुलांच्या शिक्षणावर लक्ष केंद्रीत करावे, असे आवाहन करत बालकांच्या भविष्यासाठी हे आवश्यक असल्याचे त्यांनी सांगितले. कृषी क्षेत्रातल्या स्वयंपूर्णतेसाठीचे प्रयत्न त्यांनी अधोरेखित केले. पाण्याच्या थेंबाथेंबाचे जतन करायला हवे असे सांगून जलसंवर्धनाबाबत काटेकोर लक्ष पुरवावे असे आवाहन त्यांनी पंचायत प्रतिनिधींना केले. आर्थिक समावेशकतेसाठी जनधन योजना, आदिवासी जमातींच्या सबलीकरणासाठी वनधन योजना, शेतकऱ्यांना स्वयंपूर्ण करण्यासाठी गोबर-धन योजनेचे महत्व पंतप्रधानांनी विषद केले. खेड्यांचे परिवर्तन झाल्यास भारतात नक्कीच परिवर्तन होईल असेही त्यांनी सांगितले. केंद्र सरकारने नुकत्याच उचललेली पावले महिला सुरक्षिततेसाठी उपयुक्त असल्याचे पंतप्रधान म्हणाले.
भूपेंद्र पटेल यांनी गुजरातचे मुख्यमंत्री म्हणून शपथ घेतल्याबद्दल पंतप्रधानांनी त्यांचे केले अभिनंदन

नवी दिल्‍ली, 13 सप्‍टेंबर 2021 भूपेंद्र पटेल यांनी गुजरातच्या मुख्यमंत्रीपदाची शपथ घेतल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. पंतप्रधानांनी विजय रूपाणी यांचे देखील कौतुक केले. ते म्हणाले की पाच वर्षांच्या कार्यकाळात रूपाणी यांनी अनेक जन-स्नेही उपाययोजना हाती घेतल्या तसेच समाजाच्या सर्व थरांतील लोकांसाठी त्यांनी अथकपणे कार्य केले. आपल्या ट्वीट संदेशांच्या मालिकेत पंतप्रधान म्हणाले; भूपेंद्र भाई यांनी गुजरातचे मुख्यमंत्री म्हणून शपथ घेतल्याबद्दल त्यांचे अभिनंदन. मी त्यांना अनेक वर्षांपासून ओळखतो आणि त्यांचे अनुकरणीय कार्य मी पाहिले आहे, मग ते भारतीय जनता पार्टीच्या संघटनेतील असो की नागरी प्रशासन आणि समाज सेवा विषयक असो. त्यांच्या नेतृत्वाखाली गुजरात राज्याच्या भरभराटीचा आलेख नक्कीच उंचावत राहील. गुजरातच्या मुख्यमंत्रीपदाच्या 5 वर्षांच्या कालावधीत विजय रूपाणी यांनी अनेक जन-स्नेही कार्ये हाती घेतली आहेत. समाजाच्या सर्व थरांतील लोकांसाठी त्यांनी अथकपणे कार्य केले. आगामी काळात देखील जनतेच्या सेवेत योगदान देण्याची कार्य ते सुरु ठेवतील असा विश्वास मला वाटतो.
‘स्वच्छता ही सेवा ‘ साठी मान्यवर व्यक्ती आणि समूहांनी दिलेल्या योगदानाची पंतप्रधानांनी प्रशंसा केली.

‘स्वच्छता ही सेवा ‘ साठी मान्यवर व्यक्ती आणि समूहांनी दिलेल्या योगदानाची पंतप्रधान नरेंद्र मोदी यांनी प्रशंसा केली.15 सप्टेंबर रोजी ‘स्वच्छता ही सेवा ‘हे देशव्यापी स्वच्छता अभियान सुरु झाले आणि आज 2 ऑक्टोबर रोजी, गांधी जयंती दिनी, जो स्वच्छ भारत दिन म्हणून देखील साजरा केला जातो, त्याचा समारोप झाला. ट्विटरवरील संदेशांमध्ये पंतप्रधानांनी स्वच्छ भारत अभियानासाठी प्रयत्न आणि पाठिंबा दर्शवल्याबद्दल अनुपम खेर, चंदा कोच्चर, इंडिया टुडे समूह, इंडिया टीव्ही न्यूज, सदगुरु जग्गी वासुदेव, भारतीय क्रिकेट संघ, राजीव चंद्रशेखर, डेटॉल इंडिया, एनडीटीव्ही, रिलायन्स फाऊंडेशन, टाटा ट्रस्टस, अक्षय कुमार आणि श्री श्री रवी शंकर यांची प्रशंसा केली. पंतप्रधान ट्विटरवर म्हणतात, “प्रशंसनीय कार्य, अनुपमजी” प्रसिद्ध अभिनेते @मोहनलाल यांच्याकडून उत्तम प्रयत्न. @CKforCleanIndia यांचा महत्वाचा संदेश, त्यांनी @ICICIBank परिवारासह स्वच्छ भारत अभियानासाठी महत्वपूर्ण योगदान दिले. स्वच्छतेबाबत अधिक जनजागृती करण्यासाठी @IndiaTodayपरिवाराने केलेल्या अनुकूल उपाययोजनांबद्दल मी त्यांची प्रशंसा करतो. सर्व #Safaigiri awardees. पुरस्कार विजेत्यांचे मी अभिनंदन करतो. @indiatvnewsचा स्तुत्य उपक्रम. यामुळे देशभरात स्वच्छतेच्या संदेशाचा प्रसार होईल. आपल्या नद्या स्वच्छ ठेवण्याबाबत जनजागृतीसाठी सर्वोत्कृष्ट प्रयत्न केल्याबाबदल मी @SadhguruJV आणि ईशा फाऊंडेशनच्या चमूचे अभिनंदन करतो. भारताला स्वच्छ बनवण्याबाबत भारतीय क्रिकेट संघाकडून प्रशंसनीय संदेश छान प्रयत्न राजीवजी. @DettolIndia आणि @ndtv यांनी पुढाकार घेतल्याबद्दल मी त्यांचे कौतुक करतो. https://twitter.com/swachhindia. यावर स्वच्छतेबाबत अनेक प्रेरणादायी प्रयत्न. @ril_foundation कडून स्वच्छ भारतासाठी देशभरात प्रशंसनीय कार्य. https://twitter.com/ril_foundation/ ला भेट द्या. अभिनंदन @tatatrusts! स्वच्छ भारत अभियानाला पाठिंबा देण्यासाठी प्रत्येक जिल्ह्यात तरुण व्यावसायिकाचा त्यांचा प्रेरक उपक्रम कौतुकास्पद आहे. छान लिहिलंय @akshaykumar. स्वच्छ भारत अभियानाला तुमचा पाठिंबा कौतुकास्पद आहे. आर्ट ऑफ लिविंग परिवार आणि तुमचा उत्तम प्रयत्न ! 125 कोटी भारतीय एकत्रितपणे स्वच्छ भारत निर्माण करतील. “
सेबी आणि जिब्राल्टर एफएससी यांच्या सांमजस्य कराराला केंद्रीय मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये सेबी म्हणजेच सेक्युरिटीज अॅंड एक्सचेंज बोर्ड ऑफ इंडिया आणि जिब्राल्टर वित्त सेवा आयोग यांच्या दरम्यान होत असलेल्या सामंजस्य कराराला मान्यता देण्यात आली. या उभय संस्था परस्परांना तांत्रिक सहकार्य करणार आहेत. या सामंजस्य करारामुळे दोन्ही आर्थिक क्षेत्रातल्या नियामक संस्थांना माहिती आणि तंत्रज्ञानाची देवाण-घेवाण करता येणार आहे. दोन्ही देशांमधल्या रोखे बाजारांचा प्रभावी विकास करण्याच्या दृष्टीने हा करार उपयुक्त ठरणार आहे. तसेच दोन्ही देशांना रोखे बाजारासंबंधी माहितीची देवाण-घेवाण करता येणार आहे. सेबी आणि एफएससी या दोन्ही संस्थांना आपल्या कार्यकक्षा देशाबाहेर विस्तारण्यासाठी या करारामुळे मदत होणार आहे.